钦定古今图书集成/历象汇编/岁功典/第045卷 > 《隋书》 > 《礼仪志》
## 钦定古今图书集成/历象汇编/岁功典/第045卷 > 《隋书》 > 《礼仪志》

后齐以孟夏龙见而雩，祭太微五精帝于夏郊之东。
隋孟夏之月，龙星见，则雩五方上帝，配以五人帝于
上，以太祖武元帝配飨，五官从配于下。牲用犊十，各
依方色。京师孟夏后旱，则祈雨，理冤狱失职，存鳏寡
孤独，振困乏，掩骼埋胔，省徭役，进贤良，举直言，退佞
谄，黜贪残，命有司会男女，恤怨旷。